Joanna Olczak-Ronikier

Joanna Olczak-Ronikier, 1934. november 12-én született Varsóban, író és színpadi szerző, a Piwnica pod Baranami-kabaré egyik alapítója. A családja történetét elbeszélő W ogrodzie pamięci (Az emlékek kertjében) című könyvéért 2002-ben megkapta Nike-díjat; a könyvet angol, francia, héber, holland, svéd és olasz nyelvre fordították le, mely utóbbiért 2011-ben megkapta a Premio Acerbi-díjat.

Megjelent művei:
 * Korczak: próba biografii. Warszawa: W.A.B., 2011.
 * W ogrodzie pamięci. Kraków: Znak, 2001.
 * Piotr. Kraków: Wydawnictwo Literackie, 1998. (Piotr Skrzynecki életéről, Jolanta Drużyńska közreműködésével)
 * Piwnica Pod Baranami czyli koncert ambitnych samouków. Warszawa: Tenten, 1994. (monográfia)